[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 18.7.2007

SEC(2007) 1005 окончателен

Проект

РЕШЕНИЕ НА СЪВМЕСТНИЯ КОМИТЕТ НА ЕИП

за изменение на Протокол 23 към Споразумението за ЕИП относно сътрудничеството между надзорните органи (член 58)

- Проект за обща позиция на Общността - (представен от Комисията)

ОБЯСНИТЕЛЕН МЕМОРАНДУМ

1. Съвместният комитет на ЕИП има задачата да осигурява еднородност на вътрешния пазар и правна сигурност на участниците. Това включва насърчаване на последователно и ясно тълкуване и прилагане на правилата за конкуренцията.

2. По тази причина Съвместният комитет на ЕИП следва да приеме приложеното решение за изменение на Протокол 23 (Конкуренция) към Споразумението за ЕИП.

3. Проектът на решение на Съвместния комитет въвежда възможността Комисията да отправя покана до националните органи по конкуренцията на държавите от ЕИП и ЕАСТ и до Надзорния орган на ЕАСТ за участие в Европейската мрежа по конкуренция съвместно с органите по конкуренцията на държавите-членки.

4. Член 1, параграф 3, буква а) от Регламент (ЕО) № 2894/94 на Съвета относно условията за прилагане на Споразумението за ЕИП предвижда, че Съветът определя позицията на Общността за решения на Съвместния комитет на ЕИП от това естество.

5. Проектът на решение на Съвместния комитет на ЕИП се представя на Съвета за одобрение. Комисията има за цел да предложи позицията на Общността в Съвместния комитет на ЕИП възможно най-скоро след приемането ѝ от Съвета.

Проект

РЕШЕНИЕ НА СЪВМЕСТНИЯ КОМИТЕТ НА ЕИП

за изменение на Протокол 23 към Споразумението за ЕИП относно сътрудничеството между надзорните органи (член 58)

СЪВМЕСТНИЯТ КОМИТЕТ НА ЕИП,

като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,

като има предвид, че:

(1) Протокол 23 към Споразумението бе изменен с Решение на Съвместния комитет на ЕИП № …/… от …[1].

(2) За да бъде позволено на Надзорния орган на ЕАСТ и на държавите от ЕАСТ да участват в дискусии върху политиките в рамките на Европейската мрежа по конкуренция (ЕМК), включващи обмена на поверителна информация съгласно членове 81 и 82 от Договора за създаване на ЕО, е необходима правна рамка, която да разрешава обмена на поверителна информация, необхваната досега от Споразумението. По тази причина в Протокол 23 към Споразумението се добавя нов член 1A,

РЕШИ:

Член 1

Към член 1 от Протокол 23 към Споразумението се добавя следното:

„Член 1А

За еднакво тълкуване на членове 53 и 54 от Споразумението и членове 81 и 82 от Договора от страна на Надзорния орган на ЕАСТ и на Комисията на ЕО, на Надзорния орган на ЕАСТ и на компетентните органи на държавите от ЕАСТ може да се позволява участие в срещи на мрежата от обществени органи, посочена в съображение 15 от Регламент (ЕО) № 1/2003 на Съвета, единствено за дискусиите по въпроси на общата политика. Надзорният орган на ЕАСТ, Комисията на ЕО и компетентните органи на държавите от ЕАСТ и на държавите-членки на ЕО имат право да предоставят цялата необходима информация за целта на тези дискусии на общата политика в рамките на мрежата. Предоставената информация в този контекст не може да се използва за цели на правоприлагането. Това участие не засяга правата на участие на държавите от ЕАСТ и на Надзорния орган на ЕАСТ, предоставени по силата на Споразумението за ЕИП.“

Член 2

Настоящото решение влиза в сила на […], при условие, че всички нотификации, предвидени в член 103, параграф 1 от Споразумението, са внесени в Съвместния комитет на ЕИП*.

Член 3

Настоящото решение се публикува в раздел „ЕИП“ и в притурка „ЕИП“ на Официален вестник на Европейския съюз .

Съставено в Брюксел на […] година.

За Съвместния комитет на ЕИП:

Председател […]

Секретари на Съвместния комитет на ЕИП: […]

[1] ОВ L …

* [Без отбелязани конституционни изисквания.] [С отбелязани конституционни изисквания.]